Peta Vlada Republike Hrvatske
Peta Vlada Republike Hrvatske je saziv Vlade Republike Hrvatske u periodu od 3. travnja 1993. do 7. studenog 1995. Predsjednik Vlade bio je Nikica Valentić. S obzirom da je njen mandat koincidirao s odlučujućim vojnim pobjedama i Erdutskim sporazumom kojim je de facto okončan Domovinski rat, ali i uvođenjem hrvatske kune kao čvrste valute nakon godina hiperinflacije, često se navodi kao najuspješnija vlada u modernoj hrvatskoj povijesti.

Nastala je nakon što je Hrvoje Šarinić, Valentićev prethodnik, smijenjen i od predsjednika Franje Tuđmana postavljen na čelo Ureda za nacionalnu sigurnost (UNS). Kao i prethodna vlada, Valentićeva vlada je potvrđena od strane 2. saziva Hrvatskog sabora u kome je vladajuća Hrvatska demokratska zajednica imala apsolutnu većinu, te je zadržala čak i nakon što se u proljeće 1994. dio njenih zastupnika bio odmetnuo i osnovao stranku Hrvatski nezavisni demokrati. Po svom karakteru je bila većinska vlada, iako je od 1993. do 1994. u njoj kao ministar graditeljstva i zaštite okoliša služio Zlatko Tomčić, istaknuti član Hrvatske seljačke stranke koja je tada bila formalno u opoziciji.

Kao i prethodne HDZ-ove vlade, i ova je, s obzirom na tadašnji polupredsjednički sustav bila podređena Tuđmanu kao predsjedniku Republike, odnosno prepustila mu vođenje rata i vanjske politike. Valentić, koji je bio daleko manje sklon izlaziti u javnost i činiti verbalne i druge gafove u odnosu na svoje prethodnike, iskazao se u vođenju ekonomske politike, iako će i njegova vlada u prvim mjesecima biti optuživana za zanemarivanje ratom pogođenih područja, prije svega Dalmacije koje su zadesile višemjesečne redukcije struje, kao i kontroverzni postupak pretvorbe, odnosno privatizacije nekadašnjih društvenih poduzeća.

Popis ministara i portfelja
Neki od navedenih perioda se ne odnose na Valentićevu vladu, s obzirom da su određeni ministri također na istim funkcijama služili i u prethodnoj i sljedećoj vladi.

 05